‘તે કહ્યું એમાં બધુંય આવી ગયું…’ પ્રભાશંકરે ડૂસકું ખંખેરીને પાણીનો ગ્લાસ ટિપોઈ પર ઊક્યો. ‘દીકરીના ઘરનું પાણી સિવાય કંઈ ના ખપે.’ બાપની નજર દીકરીના ચહેરા ઉપર સ્થિર થઈ. ‘તેં આ રીતે લગ્ન કર્યાં એ વખતે તારા નામનું નાહી નાખેલું. છેલ્લા એક અઠવાડિયાથી રાતની ઊંઘ ઊડી ગઈ’તી. રોજ રાતે તારી મા ઓરડામાં આંટા મારતી હોય એવું લાગે. આંખ ખોલું તો ઓરડો ખાલીખમ. ફરીથી આંખ બંધ કરું તો એ આવે. પલંગ પાસે ઊભી રહીને મને પૂછે કે આટલા મહિનામાં તમે આપણી કલુની ખબર પૂછવા પણ નથી ગયા?’